6e2c4b54618f00f2260cc20dc287e71f
hvorfor dækker min forsikring ikke, når lejeren har afbrudt strømmen?
forsikringsguiden.dk
2021.21
 en køle-/dybfrostskade er dækket, når den skyldes en tilfældig afbrydelse af strømmen til eller svigt af køle- og dybfrostanlægget. forsikringen dækker derimod ikke, hvis du, en låner/lejer, eller personer som ser efter dit hus, er kommet til at afbryde strømmen. din sommerhusforsikring dækker normalt også kun frostsprængning af bygningens indvendige røranlæg til vand og varme og følger heraf, hvis årsagen er et tilfældigt svigt i varmeforsyningen. med tilfældigt svigt menes, at varmeforsyningen svigter på grund af omstændigheder, som du ikke har haft indflydelse på. nogle forsikringer undtager også skader, som er forvoldt af lejere, hvis du ikke har købt en særlig udvidelse for lejerskader. du må derfor tjekke i dine forsikringsvilkår, hvad der gælder for din sommerhusforsikring.   har du ikke udvidet din sommerhusforsikring, kan det være årsagen til, at dit forsikringsselskab ikke vil dække dine skader. for at være sikret mod fremtidige skader, kan du på  forsikringsguiden.dk  sammenligne priser på en fritidshusforsikring med en lejerskadedækning eller kontakte dit nuværende forsikringsselskab.   du må prøve at kontakte dine lejere med henblik på at få erstatning for de skader, der er sket pga. strømafbrydelsen. helt konkret afhænger dine muligheder af, om du kan bevise, at det er lejerne, der har afbrudt strømmen, og at de har båret sig uforsigtigt ad.   du skal være opmærksom på, at lejernes egen ansvarsforsikring typisk ikke dækker skader, som lejerne har lavet på dit fritidshus eller dine ting, når det er i deres varetægt. det skyldes, at det i lejeperioden bliver sidestillet med lejerens egne ting. lejeren kan dog have købt en særlig forsikring for skader på en lejet feriebolig, fx på sin rejseforsikring. 
73e1df14ca3f5045287816f43d0f0003
hvilke regler gælder for vedligeholdelse af private veje? og kan vi forsikre vejen mod skader?
forsikringsguiden.dk
2021.21
 husejerens ansvar reglerne for, hvem der har ansvaret for glatførebekæmpelse og huller i private veje, følger af både bekendtgørelse af lov om private fællesveje og bekendtgørelsen om vintervedligeholdelse og renholdelse af veje. du kan finde dem på retsinformation.dk.   som hovedregel har du pligt til at rydde sne og gruse eller salte dit fortov mellem kl. 7 og kl. 22 - om søndagen først fra kl. 8. når dit hus ligger på en privat vej eller sti, har du snerydningspligt på både kørebane, fortov og sti. typisk skal du rydde ud til midten af kørebanen, da ejeren på modsatte side har ansvaret for den anden halvdel af kørebanen. du kan læse mere på borger.dk .   forsikring hvis en person kommer til skade på din grund eller fortov, fordi du ikke har sørget for den nødvendige glatførebekæmpelse, gælder de almindelige erstatningsretlige regler.   du kan i den situation melde skaden til den ansvarsforsikring, der er knyttet til din husforsikring, og så vil den i de fleste tilfælde stå for at udbetale erstatning. det er vigtigt, at du ikke lover erstatning og overlader opgaven til dit forsikringsselskab. har du ingen ansvarsforsikring, må du selv betale erstatning til den tilskadekomne.   ansvarsdækningen på en husforsikring dækker altså ansvar for skader, som sker på  din egen matrikel og på fortovet, som støder op til din grund. skader som derimod sker pga. manglende vedligeholdelse af en privat vej, fx huller i vejbelægningen eller andre fællesområder, er ikke automatisk dækket af en privat husforsikring. det er en god ide at undersøge med dit forsikringsselskab, om de dækker dit ansvar på fællesarealer, fx vejen. hvis din forsikring ikke dækker, kan det være nødvendigt med en fælles grundejerforsikring. i den situation må fx grundejerforeningen undersøge, om de kan købe en erhvervsansvarsforsikring.   den enkelte husejers husforsikring dækker normalt heller ikke skader på vejbelægningen på en privat fællesvej. hvis i ønsker at forsikre en fælles privatvej, må i prøve at kontakte et par erhvervsforsikringsselskaber for at høre, om de kan tilbyde en form for ”all risk”-produkt for en privat fællesvej. jeg kender ingen, som udbyder en sådan forsikring som et standardprodukt.   den enkelte husejers husforsikring dækker normalt heller ikke skader på vejbelægningen på en privat fællesvej. hvis i ønsker at forsikre en fælles privatvej, må i prøve at kontakte et par erhvervsforsikringsselskaber for at høre, om de kan tilbyde en form for ”all risk”-produkt for en privat fællesvej. jeg kender ingen, som udbyder en sådan forsikring som et standardprodukt.   
b45b8d6dcc9d1cbc41ec7b7be118a02c
har jeg behov for entrepriseforsikring, når jeg skal renovere min lejlighed?
forsikringsguiden.dk
2021.21
 du kan sagtens have brug for en entrepriseforsikring ved både en tilbygning eller renoveringsprojekter – særligt hvis du piller ved bærende konstruktioner.   udover at en entrepriseforsikring dækker skader på det aktuelle byggeri, kan den nemlig udvides til at dække både skader, som rammer andre, og håndværkerens ansvar for skader som sker pga. deres fejl.   skader, der sker under renovering/byggeri, er ikke dækket af en sædvanlig bygningsforsikring – i dette tilfælde ejerforeningens. dermed vil fx en underbo stå uden dækning, hvis der opstår et uheld i forbindelse med renoveringsarbejdet. jeg kunne derfor forestille mig, at ejerforeningen beder dig om at købe en entrepriseforsikring, fordi de gerne vil have en sikkerhed, hvis der sker skader på de øvrige beboeres lejligheder. 
5e80a0f83c2759a957f8d4a4b3570988
hvordan får vi svampeforsikret et bjælkehus, vi gerne vil købe?
forsikringsguiden.dk
2021.21
 det er desværre helt almindeligt, at de fleste forsikringsselskaber/husforsikringer undtager svampe- og rådskader. det skyldes, at konstruktionen giver en øget risiko for vandindtrængen/fugt, som kan udvikle sig til svamp eller råd.   derfor kan det være en udfordring at få huset dækket fuldt ud, ligesom det i øvrigt er tilfældet for fx bindingsværk og pudsede træhuse. du må prøve at kontakte et par selskaber mere. du kan med fordel sammenligne både pris og dækning på husforsikringer på   forsikringsguiden.dk . du skal være opmærksom på, at skimmelsvamp i sig selv hverken er dækket af en hus- eller ejerskifteforsikring. skimmelsvamp kan dog være dækket, hvis det er en direkte følge af en anden skade, som enten en hus- eller ejerskifteforsikring dækker. det kan fx være, hvis man får en vandskade pga. et brud i et skjult rør (hus), eller ved en konstruktionsfejl, hvor skimmelsvampen nedsætter brugen af eller værdien på huset (ejerskifte).   